ai4bharat/Pralekha huggingface dataset:
रसायन आणि खते मंत्रालय
डॉ मनसुख मांडविया यांच्या हस्ते राष्ट्रीय औषधोत्पादन शिक्षण आणि संशोधन संस्थेच्या  संशोधन पोर्टलचा प्रारंभ
औषधोत्पादन क्षेत्राच्या शाश्वत विकासासाठी संशोधन आणि नवोन्मेषाची आवश्यकता - डॉ मनसुख मांडविया
तरुण प्रतिभा आणि मानवी संसाधनांच्या प्रवाहीकरणासाठी उद्योग-शैक्षणिक सहकार्य महत्त्वाचे -डॉ मनसुख मांडविया
नवी दिल्ली, 28 जानेवारी 2022
केंद्रीय रसायन आणि खते मंत्री मनसुख मांडविया यांनी आज रसायने आणि खते राज्यमंत्री भगवंत खुबा यांच्यासह नीती आयोगाचे सदस्य  डॉ व्ही के पॉल यांच्या उपस्थितीत राष्ट्रीय औषोधोत्पादन शिक्षण आणि संशोधन संस्थेच्या  संशोधन पोर्टलचा प्रारंभ केला. उद्योग आणि इतर हितसंबंधितांना, सर्व राष्ट्रीय औषोधोत्पादन शिक्षण आणि संशोधन संस्थांसह त्यांच्या संशोधन उपक्रमांची माहिती, पेटंट कार्यक्षेत्र आणि प्रकाशन माहिती एकाच ठिकाणी उपलब्ध करून देण्याच्या उद्देशाने राष्ट्रीय औषोधोत्पादन शिक्षण आणि संशोधन संस्था पोर्टल सुरु करण्यात आले आहे.
उद्योग आणि शैक्षणिक या दोन्ही क्षेत्रांमध्ये निकोप स्पर्धेच्या महत्त्वाकडे लक्ष वेधून केंद्रीय मंत्र्यांनी नमूद केले की, आपल्या नागरिकांसाठी गुणवत्तापूर्ण कल्पना आणि उपायांना प्रोत्साहन देण्याच्या दृष्टीने, स्पर्धा आणि मागणी ही संशोधन आणि नवोन्मेषाची गरज आहे. औषधोत्पादन क्षेत्राच्या शाश्वत विकासासाठी संशोधन आणि नवोन्मेषाच्या आवश्यकतेवर त्यांनी भर दिला. तरुण प्रतिभा आणि मानवी संसाधनांच्या प्रवाहीकरणासाठी उद्योग-शैक्षणिक सहकार्य महत्त्वाचे आहे ,असे ते म्हणाले.
सध्या सुरू असलेल्या संशोधन कार्याची उपलब्धता प्रमाणित करणे हा या पोर्टलचा उद्देश आहे. हे पोर्टल अन्य संशोधकांना आणि विशेषत: उद्योगांना संबंधित संस्थेशी संपर्क साधण्यास मदत करेल, यामुळे संस्था आणि उद्योग एकत्र काम करून संशोधन अधिक उद्देशपूर्ण आणि अर्थपूर्ण करणे शक्य होणार आहे. दीर्घ काळापासून, संशोधन संस्था पूर्णपणे वेगळ्या राहून कार्य करत आहेत.संशोधन पोर्टल सरकारमधील विविध विभागांतर्गत असलेल्या संशोधन संस्थांना तसेच या संस्थांना उद्योगांसह एकत्र आणण्याचा प्रयत्न करेल.यादृष्टीने रसायन आणि खते मंत्रालयाने, या पोर्टलमध्ये सहभागी होण्यासाठी, औषधोत्पादन क्षेत्राशी संबंधित अनेक संशोधन केले जाते अशा सर्व संबंधित संशोधन संस्था असलेल्या जैवतंत्रज्ञान विभाग,आयुष विभागाचा वैज्ञानिक आणि औद्योगिक संशोधन विभाग , आयसीएमआर , संरक्षण संशोधन आणि विकास संस्था इ. संस्थांना विनंती केली आहे.
पोर्टल पाहण्यासाठी कृपया खालील लिंकवर क्लिक करा:
http://nipermis.pharmaceuticals.gov.in/
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
पंतप्रधान कार्यालय
संरक्षणविषयक पदके प्रदान समारंभात पंतप्रधानांची उपस्थिती
राष्ट्रपती भवन येथे झालेल्या आज संरक्षणविषयक पदके प्रदान समारंभामध्ये पंतप्रधान नरेंद्र मोदी उपस्थित राहिले .
ट्विट संदेशात पंतप्रधान म्हणाले;
“संरक्षणविषयक पदके प्रदान समारंभामध्ये उपस्थित राहिलो. शौर्य पुरस्कार मिळवलेल्या सर्वांचा मला अभिमान आहे. त्यांनी दाखविलेले साहस आपल्याला सदैव प्रेरित करेल.”
पेट्रोलियम आणि नैसर्गिक वायू मंत्रालय
प्रधानमंत्री उज्वला योजनेने गाठला 6 कोटींचा टप्पा
उपराष्ट्रपतींच्या हस्ते लाभार्थीला गॅस जोडणी प्रदान
(नवी दिल्ली, 2 जानेवारी 2019
प्रधानमंत्री उज्वला योजनेने स्वयंपाकाच्या सहा कोटी गॅस जोडण्या देण्याचा टप्पा गाठला आहे. आज उपराष्ट्रपती एम. व्यंकय्या नायडू यांच्या हस्ते जस्मिना खातून या महिलेला गॅस जोडणी प्रदान करून सहा कोटीचा टप्पा पूर्ण झाला. पेट्रोलियम आणि नैसर्गिक वायू मंत्री धर्मेंद्र प्रधान यावेळी उपस्थित होते. या योजनेअंतर्गत आणखी काही लाभार्थ्यांनाही गॅस जोडण्या देण्यात आल्या.
समाजातल्या सर्व गरीबापर्यंत योजनांचा लाभ पोहोचायला हवा हे राष्ट्रपिता महात्मा गांधी यांचे स्वप्न पूर्ण करण्यासाठी प्रधानमंत्री उज्वला गॅस योजनेद्वारे प्रयत्न करण्यात येत आहेत. या योजनेमुळे आरोग्य आणि पर्यावरणाचा प्रश्न सोडवण्यासाठी मदत होण्याबरोबरच महिला सबलीकरणाचे उद्दिष्टही साध्य होत असल्याचे उपराष्ट्रपती म्हणाले. शांततापूर्ण मार्गाने झालेली ही क्रांतीच आहे असे मत त्यांनी व्यक्त केले. पंतप्रधान नरेंद्र मोदी यांनी ‘रिफॉर्म, परफॉर्म आणि ट्रान्सफॉर्म’ यासाठी आवाहन केले. प्रधानमंत्री उज्वला गॅस योजनेच्या माध्यमातून जनतेच्या जीवनात परिवर्तन घडविण्यासाठी पेट्रोलियम मंत्रालयाने दमदार पाऊल उचलल्याचे ते म्हणाले. सहा कोटी गॅस जोडण्याचे उद्दिष्ट गाठण्यासाठी पेट्रोलियम मंत्रालय आणि तेल विपणन कंपन्यांच्या अधिकाऱ्यांच्या एकत्रित प्रयत्नांची त्यांनी प्रशंसा केली. 2004 पर्यंत 55 टक्के स्वयंपाकाच्या गॅस जोडण्या होत्या आता ही आकडेवारी 90 टक्के पर्यंत पोहोचल्याचे धर्मेंद्र प्रधान यांनी सांगितले. या योजनेची आंतरराष्ट्रीय संस्था आणि विकसित देशांनी प्रशंसा केली आहे असे सांगून या योजनेने विकसनशील देशांसाठी आदर्श निर्माण केल्याचे ते म्हणाले.
देशातल्या दारिद्रय रेषेखालील कुटुंबांना स्वयंपाकासाठी स्वच्छ इंधन पुरविण्याच्या उद्देशाने प्रधानमंत्री उज्वला योजना सुरू करण्यात आली. दारिद्रय रेषेखालच्या कुटुंबातल्या 5 कोटी महिलांना मोफत गॅस जोडणी देण्याचे उद्दिष्ट ठेवण्यात आले होते. नियोजित वेळेपूर्वीच ते गाठण्यात यश आले. त्यानंतर हे उद्दिष्ट 8 कोटी पर्यंत वाढविण्यात आले आणि त्यासाठी 12800 कोटी रुपयांची अर्थसंकल्पीय तरतूदही करण्यात आली.
N.Sapre/N.Chitale/P.Kor
आरोग्य आणि कुटुंब कल्याण मंत्रालय
एनटीएजीआय आणि एनईजीव्हीएसीच्या शिफारसीच्या आधारे कोविशिल्डच्या दोन डोसमधील अंतर 4-8 आठवड्यांपर्यंत वाढविण्याची केंद्रसरकारची राज्य/केंद्रशासित प्रदेशांना सूचना
नवीन वैज्ञानिक पुरावे लक्षात घेता, विशिष्ट कोविड-19 प्रतिबंधात्मक लस अर्थात कोविशिल्डच्या दोन डोस मधील अंतराचे, लसीकरणावरील तांत्रिक सल्लागार गट  आणि त्यानंतर, कोविड-19 प्रतिबंधात्मक लस संदर्भातील राष्ट्रीय तज्ञ गटाने  त्यांच्या 20 व्या बैठकीत पुनरावलोकन केले. या बैठकीत, कोव्हीशिल्डचा पहिला डोस दिल्यानंतर दुसरा डोस 4-8 आठवड्यांच्या अंतराने देण्याची शिफारस करण्यात आली; आधी हा दुसरा डोस 4-6 आठवड्यांच्या अंतराने दिला जायचा. दोन डोस मधील सुधारित अंतराचा निर्णय केवळ कोव्हीशिल्डसाठी असून कोवॅक्सीन आधीप्रमाणेच दिली जाईल.
केंद्रीय आरोग्य सचिव राजेश भूषण यांनी आज राज्ये / केंद्रशासित प्रदेशांच्या मुख्य सचिवांना लिहिलेल्या पत्रात नमूद केले आहे की केंद्र सरकारच्या आरोग्य आणि कुटुंब कल्याण मंत्रालयाने एनटीएजीआय आणि एनईजीव्हीएसीच्या शिफारशी मान्य केल्या आहेत. त्यानुसार कोविशिल्ड लस घेणाऱ्या लाभार्थ्यांना त्यांचा पहिला डोस दिल्यानंतर 4-8 आठवड्यांच्या निर्धारित कालवधीत दुसरा डोस दिला जाईल हे सुनिश्चित करण्याच्या सूचना दिल्या आहेत.
विद्यमान वैज्ञानिक पुरावे लक्षात घेत असे निदर्शनाला आले आहे की, कोविशिल्डचा दुसरा डोस 6- 8 आठवड्यांच्या कालावधीत दिला तर लाभार्थ्याला अधिक संरक्षण मिळेल, परंतु हा कलावधी 8 आठवड्यांपेक्षा जास्त असू नये. केंद्रीय आरोग्य सचिवांनी संबंधित अधिकाऱ्यांना कार्यक्रम व्यवस्थापक, लसीकरण करणारे आणि कोविशिल्ड लस प्राप्तकर्त्यां पर्यंत दुसऱ्या डोसच्या सुधारित अंतराच्या कालावधीच्या संदेशाचा व्यापक प्रमाणावर प्रसार करण्यासाठी आवश्यक ती पावले उचलण्याची सूचना केली आहे.
S.Tupe/S.Mhatre/P.Kor
पंतप्रधान कार्यालय
राजस्थानमधील कोटा येथे रस्ते अपघातात झालेल्या जीवितहानीबद्दल पंतप्रधानांनी व्यक्त केला शोक
पीडितांना पीएमएनआरएफ मधून सानुग्रह मदत जाहीर
पंतप्रधान नरेंद्र मोदी यांनी राजस्थानमधील कोटा येथे रस्ते अपघातात झालेल्या जीवितहानीबद्दल तीव्र शोक व्यक्त केला आहे. पंतप्रधानांनी पीडितांसाठी पंतप्रधान राष्ट्रीय मदत निधी
 मधून सानुग्रह मदत जाहीर केली आहे.
पंतप्रधान कार्यालयाने ट्विट केले;
"राजस्थानमधील कोटा येथे घडलेली दुर्घटना अत्यंत वेदनादायी आहे. यात ज्यांनी आपले प्राण गमावले आहेत त्यांच्या कुटुंबियांप्रती मी माझ्या संवेदना व्यक्त करतो. हे अपार दुःख सहन करण्याची शक्ती ईश्वर त्यांना देवो: पंतप्रधान"
"कोटा येथे झालेल्या भीषण अपघातात मृत्युमुखी पडलेल्यांच्या कुटुंबियांना प्रत्येकी 2 लाख रुपये आणि जखमींना 50,000 रुपये पंतप्रधान राष्ट्रीय मदत निधीतून दिले जातील.: PM"
Jaydevi PS/SP/CY
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 74.38 Cr. vaccine doses have been administered so far under Nationwide Vaccination Drive
- 27,254 new cases in the last 24 hours
- Active cases account for 1.13% of total cases
- India's Active caseload stands at 3,74,269
- Recovery Rate currently at 97.54%
- 37,687 recoveries in the last 24 hours increases Total Recoveries to 3,24,47,032
- Weekly Positivity Rate  less than 3% for last 80 days
- Daily positivity rate less than 3% for last 14 days
- 54.30 crore Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 13 सप्टेंबर 2021
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, गेल्या 24 तासात दिलेल्या कोरोना प्रतिबंधक लसीच्या 53,38,945 मात्रांसह देशाच्या कोविड-19 लसीकरणाची व्याप्ती वाढून एकूण 74.38  कोटी मात्रांच्या पुढे गेली आहे. 75,64,949 लसीकरण सत्रांच्या माध्यमातून या मात्रा देण्यात आल्या आहेत. देशभरात कोविड-19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे.
गेल्या 24 तासांत 37,687 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,24,47,032 झाली आहे. परिणामी, भारतात रुग्ण बरे होण्याचा दर 97.54% झाला आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 78 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे. गेल्या 24 तासात 27,254 नव्या कोरोना रुग्णांची नोंद झाली. देशातील उपचाराधीन रुग्णांची संख्या 3, 74, 269 असून आतापर्यंतच्या एकूण बाधित रुग्णसंख्येच्या 1.13% आहे.
देशभरात कोविड-19 चाचणी क्षमता वाढवली जात आहे. गेल्या 24 तासांमध्ये एकूण 12,08,247 चाचण्या करण्यात आल्या. भारताने आतापर्यंत एकूण 54.30  कोटींहून अधिक चाचण्या घेतल्या आहेत. देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 2.11% असून गेल्या 80 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 2.26% असून गेले सलग 14 दिवस हा दर 3 % पेक्षा कमी आहे आणि गेले सलग 97 दिवस हा दर 5% पेक्षा कमी आहे.
इतर अपडेट्स :
- राज्ये/केंद्रशासित प्रदेशांना  आणि राज्याद्वारे थेट खरेदी प्रक्रियेच्या अर्थात सर्व स्रोतांच्या माध्यमातून 72.70 कोटींहून अधिक लसींच्या मात्रा उपलब्ध केल्या असून 8 लाखाहून अधिक मात्रा पुरवठा प्रक्रीयेत आहेत.
महत्त्वाचे ट्विट्सM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
महिला आणि बालविकास मंत्रालय
महिला आणि बाल विकास मंत्रालयाकडून प्रधानमंत्री राष्ट्रीय बाल पुरस्कार -2023 साठी नामांकन पाठवण्याचे आवाहन
नामांकन ऑनलाइन पद्धतीने https://awards.gov.in या पोर्टलवर 31 जुलै 2023 पर्यंत स्वीकारणार
नवी दिल्ली, 25 मे 2023
भारत सरकारच्या महिला आणि बाल विकास मंत्रालयाच्यावतीने शौर्य, क्रीडा, समाजसेवा, विज्ञान आणि तंत्रज्ञान, पर्यावरण, कला आणि संस्कृती,नवोन्मेषी कल्पना, या क्षेत्रांत असामान्य कामगिरी करणाऱ्या मुलांना दरवर्षी प्रधानमंत्री राष्ट्रीय बाल पुरस्कार देवून गौरव केला जातो.नवी दिल्लीत आयोजित कार्यक्रमात राष्ट्रपतींकडून हे पुरस्कार प्रदान केले जातात. या पुरस्काराचे स्वरूप रोख रुपये 1,00,000/-, पदक, प्रमाणपत्र इ. असे असून दरवर्षी जानेवारीमध्ये आयोजित करण्यात येणाऱ्या विशेष समारंभात पुरस्काराचे वितरण केले जाते.
भारतीय नागरिक असलेल्या आणि भारतात वास्तव्य करणा-या वय वर्ष 18 च्या आतील मुला-मुलींना या पुरस्कारासाठी अर्ज करता येतात. ‘पीएमआरबीपी’साठीचे अर्ज फक्त https://awards.gov.in या ऑनलाइन पोर्टलवर प्राप्त होणार आहेत. हे पोर्टल या उद्देशासाठी तयार करण्यात आले आहे. ऑनलाइन अर्ज पाठवण्याची अंतिम तारीख 31.07.2023 आहे.
संबंधितांचे अर्ज,31.07.2023 पर्यंत https://awards.gov.in या पोर्टलवर केवळ ऑनलाइन पद्धतीने नामांकन स्वीकारले जातील.
या पुरस्काराविषयी तपशीलवार माहिती, मार्गदर्शक तत्त्वे पुढील संकेतस्थळावर उपलब्ध आहे :
https://wcd.nic.in/sites/default/files/PMRBP%20Guidelines.pdfN.Chitale/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 60
विज्ञान आणि तंत्रज्ञान मंत्रालय
विज्ञान आणि तंत्रज्ञान संवाद 2020 साठीच्या राष्ट्रीय पुरस्कारांसाठी नामांकने सादर करण्याचे विज्ञान आणि तंत्रज्ञान विषयक राष्ट्रीय परिषदेचे आवाहन
नवी दिल्ली, 6 ऑक्टोबर 2020
विज्ञान आणि तंत्रज्ञान क्षेत्रात संवाद व संपर्क साधत देशात वैज्ञानिक दृष्टीकोनाला प्रोत्साहन देण्याच्या क्षेत्रात विशेष योगदान देण्याबद्दल दिल्या जाणाऱ्या पुरस्कारांसाठीची नामांकने मागवण्यात आली आहेत.
केंद्रीय विज्ञान आणि तंत्रज्ञान मंत्रालयाच्या अखत्यारीतील विज्ञान आणि तंत्रज्ञान विभागाची शाखा असलेल्या विज्ञान आणि तंत्रज्ञान संवाद आणि संपर्क विषयक राष्ट्रीय परिषदेने वर्ष 2020 साठी विज्ञान आणि तंत्रज्ञान क्षेत्रात अतुलनीय योगदान देणाऱ्या व्यक्तींचा पुरस्कार देऊन गौरव करण्यासाठी. ही नामांकने मागवली आहेत. राष्ट्रीय विज्ञान दिनी, म्हणजेच 28 फेब्रुवारी रोजी, नवी दिल्लीत एका विशेष कार्यक्रमात हे पुरस्कार प्रदान केले जातील.
प्रशस्तीपत्र, स्मृतीचिन्ह आणि रोख रक्कम असे या पुरस्काराचे स्वरुप आहे. दरवर्षी, विज्ञान-तंत्रज्ञान क्षेत्रात एखादी व्यक्ती किंवा संस्थेला, समाजात वैज्ञानिक दृष्टीकोन विकसित करण्यास सहकार्य केल्याबद्दल हा पुरस्कार दिला जातो. गेल्या पाच वर्षात सहा श्रेणीत काम केलेल्यांची या पुरस्कारासाठी निवड केली जात आहे:
या श्रेणी म्हणजे- विज्ञान-तंत्रज्ञान संवाद आणि संपर्क निर्माण करण्याच्या क्षेत्रात अतुलनीय कार्य केल्याबद्दल पाच लाख रुपये, मुद्रित माध्यमे-मग ती पुस्तके असोत अथवा मासिके- यांच्यामार्फत विज्ञान आणि तंत्रज्ञान क्षेत्रात संवाद साधण्याबद्दल, लहान मुलांमध्ये विज्ञान आणि तंत्रज्ञान लोकप्रिय केल्याबद्दल, इलेक्ट्रोनिक माध्यमातून विज्ञान तंत्रज्ञान विषयक कार्यक्रम केल्याबदल, पाच लाख रुपयांचा पुरस्कार दिला जातो.
दरवर्षी हे पुरस्कार दिले जात असून, 35 वर्षावरील कोणीही भारतीय नागरिक अथवा नोंदणीकृत संस्थांची शिफारस या पुरस्कारासाठी लिखित अर्जाद्वारे केली जाऊ शकते.
या योजनेची सविस्तर माहिती, पात्रतेचे निकष, अर्जाचा नमुना, बघण्यासाठी इच्छुक उमेदवारांनी www.dst.gov.in. या संकेत स्थळाला भेट द्यावी.
संपूर्ण माहिती भरलेला विहित नमुन्यतील अर्ज, आणि कागदपत्रे, डॉ एबीपी मिश्रा, वैज्ञानिक, NCSTC विभाग, विज्ञान आणि तंत्रज्ञान विभाग, इमेल : apmishra[at]nic[dot]in येथे 31 ऑक्टोबरपर्यंत पाठवावीत.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 87
गृह मंत्रालय
लडाखचे पहिले नायब राज्यपाल म्हणून राधा कृष्ण माथुर यांनी घेतली शपथ
नवी दिल्ली, 31 ऑक्टोबर 2019
लडाख या केंद्रशासित प्रदेशाचे नायब राज्यपाल म्हणून राधा कृष्ण माथुर यांनी एका साध्या परंतु ऐतिहासिक समारंभात शपथ घेतली. जम्मू-काश्मीर उच्च न्यायालयाच्या मुख्य न्यायाधीश न्यायमूर्ती गीता मित्तल यांनी माथुर यांना पदाची शपथ दिली. त्रिपुराचे मुख्य सचिव आणि संरक्षण सचिव म्हणून दुर्गम आणि सीमावर्ती भागात केलेल्या कामाचा अनुभव आपल्या उपयोगात येईल असे माथुर यांनी यानंतर बोलताना सांगितले.
शपथविधीनंतर लडाख पोलिसांनी माथुर यांना मानवंदना दिली. लेह आणि कारगील हिल कॉउन्सिल, लष्करी आणि निमलष्करी दल, धार्मिक नेते या शपथविधी समारंभाला उपस्थित होते.
B.Gokhale/N.Chitale/P.Malandkar
(Visitor Counter : 66
आरोग्य आणि कुटुंब कल्याण मंत्रालय
भारताच्या समग्र कोविड -19 प्रतिबंधक लसीकरणाने 176.52 कोटी मात्रांचा टप्पा केला पार
गेल्या 24 तासात 30.49 लाखांहून अधिक मात्रा देण्यात आल्या
रुग्ण बरे होण्याचा दर सध्या 98.46%,
गेल्या 24 तासात 14,148 नव्या कोरोना रुग्णांची नोंद
भारतातील उपचाराधीन रुग्णांची सध्याची संख्या 1,48,359
सध्याचा साप्ताहिक पॉझिटिव्हिटी दर 1.60%
गेल्या 24 तासात 30.49  लाख मात्रांचे कोविड-19 प्रतिबंधक लसीकरण झाल्याने आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताने 176.52  कोटी मात्रांचा टप्पा पार केला आहे. 2,01,49,530 सत्रातून हे लसीकरण पार पडले आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,01,131
|
|
2nd Dose
|
|
99,60,537
|
|
Precaution Dose
|
|
41,13,480
|
|
FLWs
|
|
1st Dose
|
|
1,84,08,724
|
|
2nd Dose
|
|
1,74,30,375
|
|
Precaution Dose
|
|
60,92,569
|
|
Age Group 15-18 years
|
|
1st Dose
|
|
5,42,63,490
|
|
2nd Dose
|
|
2,47,48,744
|
|
Age Group 18-44 years
|
|
1st Dose
|
|
55,10,97,609
|
|
2nd Dose
|
|
43,99,93,963
|
|
Age Group 45-59 years
|
|
1st Dose
|
|
20,21,57,669
|
|
2nd Dose
|
|
17,92,34,856
|
|
Over 60 years
|
|
1st Dose
|
|
12,63,13,709
|
|
2nd Dose
|
|
11,16,53,849
|
|
Precaution Dose
|
|
93,60,680
|
|
Precaution Dose
|
|
1,95,66,729
|
|
Total
|
|
1,76,52,31,385
गेल्या 24 तासात 30,009 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,22,19,896.झाली आहे. परिणामी, भारतात रुग्ण बरे होण्याचा दर 98.46% झाला आहे.
गेल्या 24 तासात 14,148 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 1,48,359 आहे. देशातील आतापर्यंतच्या एकूण बाधित रुग्णसंख्येच्या ती 0.35%आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 11,55,147 चाचण्या करण्यात आल्या. भारताने आतापर्यंत एकूण 76.35  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.60% तर दैनंदिन पॉझिटिव्हिटी दर 1.22% आहे.
पंतप्रधान कार्यालय
रामकृष्ण मठाचे स्वामी शिवमयानंदजी महाराज यांच्या निधनाबद्दल पंतप्रधानांनी व्यक्त केला शोक
नवी दिल्ली, 12 जून 2021
पंतप्रधान नरेंद्र मोदी यांनी रामकृष्ण मठातील स्वामी शिवमयानंदजी महाराज यांच्या निधनाबद्दल शोक व्यक्त केला आहे.
“रामकृष्ण मठाचे स्वामी शिवमयानंदजी महाराज यांच्या निधनाबद्दल दुःख झाले आहे. त्यांनी आपले जीवन सामाजिक सक्षमीकरणासाठी समर्पित केले. भारतीय संस्कृती आणि अध्यात्म या क्षेत्रातील त्यांचे योगदान कायम लक्षात राहील. ओम शांती!”, असे पंतप्रधानांनी ट्विट मध्ये म्हटले आहे.
S.Tupe/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ग्राहक व्यवहार, अन्न आणि सार्वजनिक पुरवठा मंत्रालय
केंद्रीय वखार महामंडळांच्या गोदामांची 2023 पर्यंत साठवण क्षमता दुप्पट करावी आणि आर्थिक वर्ष 2024-25 पर्यंत 10,000 कोटी रुपयांची उलाढाल साध्य करावी: पीयूष गोयल
केंद्रीय वखार महामंडळांच्या सर्व गोदामांचे सुरक्षा मूल्यांकन केले जाणे आवश्यक
पीयूष गोयल यांनी आज केंद्रीय वखार महामंडळाच्या आधुनिकीकरण आणि मालमत्ता रोखीकरण योजनांचा आढावा घेतला
केंद्रीय अन्न व सार्वजनिक वितरण व ग्राहक व्यवहार, रेल्वे व वाणिज्य व उद्योग मंत्री पीयूष गोयल यांनी आज केंद्रीय वखार महामंडळाच्या आधुनिकीकरण आणि मालमत्ता रोखीकरण योजनांचा आढावा घेतला.
आढावा घेताना गोयल म्हणाले की केंद्रीय वखार महामंडळाने वर्ष 2023 पर्यंत साठवण क्षमता दुप्पट करावी आणि आर्थिक वर्ष 2024-25 पर्यंत 10,000 कोटी रुपयांची उलाढाल साध्य करावी. सध्या केंद्रीय वखार महामंडळाची गोदाम साठवण क्षमता 125 लाख मेट्रिक टन आहे.
आढावा बैठकीत गोयल म्हणाले की शुल्क तर्कसंगत करणे आणि गोदामांची स्थापना कोणत्याही नोकरशाही हस्तक्षेपाशिवाय केंद्रीय वखार महामंडळाने स्वतंत्रपणे करावी. ते म्हणाले की कामांसाठी निर्णय घेण्याचे जास्तीत जास्त अधिकार सीडब्ल्यूसीला देण्यात यावेत. त्यांनी केंद्रीय वखार महामंडळाला प्राधान्याने देशात शीतगृह उभारण्यावर भर देण्यास सांगितले. तसेच सीडब्ल्यूसीला सर्व गोदामांमध्ये नियमितपणे आग, भूकंप आणि अपघात यांचे सेफ्टी ऑडिट करण्याचे निर्देश दिले.
गोयल म्हणाले, सीडब्ल्यूसीने संपूर्ण देशात गहू आणि तांदळाच्या साठवणुकीसाठी आधुनिक कोठारे बांधायला हवीत जेणेकरुन देशात दीर्घकाळ जास्तीत जास्त धान्य साठवता येईल.
गोयल म्हणाले की सीडब्ल्यूसीने नाफेडच्या समन्वयाने कांदा, बटाटा आणि टोमॅटो साठवणुकीसाठी आणखी शीतगृहे साखळी सुविधा निर्माण कराव्यात.
सीडब्ल्यूसीने आपल्या सर्व 423 गोदामांच्या उन्नतीकरणासाठी एक बृहत आराखडा तयार करावा . सीडब्ल्यूसीने कृषी उत्पादनांसाठी गोदामे / साठवणूकीचे विश्लेषण केले पाहिजे आणि त्यानुसार वास्तुरचनाकार आणि तज्ञांच्या मदतीने योजना तयार कराव्यात अशी सूचना गोयल यांनी केली.
ते पुढे म्हणाले की, सीईडब्ल्यूसीने सर्व हितधारक म्हणजेच कर्मचारी, ग्राहक, कामगार, ट्रक चालकांची काळजी घेण्यासाठी मिशन मोडमध्ये काम केले पाहिजे.
ते म्हणाले, सर्व सीडब्ल्यूसीच्या गोदामांमध्ये आधुनिक आणि सोयीच्या सुविधा जसे पुरुष, महिला कामगार, ग्राहक, वाहन चालक आणि दिव्यांगांसाठी स्वच्छतागृहे , योग्य प्रतीक्षा कक्ष / विश्रांतीगृह, कामगार-शेड, पिण्याच्या पाण्याची सुविधा आणि स्वच्छ वातावरणासह इतर मूलभूत सुविधा असणे आवश्यक आहे.
आरोग्य आणि कुटुंब कल्याण मंत्रालय
76 व्या जागतिक आरोग्य संमेलनाला केंद्रीय आरोग्य आणि कुटुंब कल्याण मंत्री डॉ मनसुख मांडविया यांनी केले संबोधित
"डिजिटल आरोग्यावर जागतिक उपक्रम हा विशेषतः कमी आणि मध्यम-उत्पन्न असलेल्या देशांसाठी जागतिक डिजिटल दरी कमी करण्यासाठी कार्य करेल"
नवी दिल्ली, 24 मे 2023
‘सर्वांसाठी आरोग्य’ या संकल्पनेवर केंद्रित जागतिक आरोग्य संमेलनाच्या 76 व्या अधिवेशनाला केंद्रीय आरोग्य आणि कुटुंब कल्याण मंत्री डॉ. मनसुख मांडविया यांनी संबोधित केले. जागतिक आरोग्य संघटनेचे महासंचालक डॉ. टेड्रोस,आणि जगभरातील आरोग्य मंत्री या संमेलनाला उपस्थित होते.
आरोग्य आणीबाणी सज्जता, वैद्यकीय प्रतिबंध उपलब्धता आणि डिजिटल आरोग्य या जी 20 च्या भारताच्या आरोग्याच्या प्राधान्यक्रमांचा उल्लेख करत, भविष्यातील आरोग्यविषयक आव्हानांना सामोरे जाण्यासाठी तयार असलेला जगाला अधिकाधिक जोडणारा अजेंडा कोविड-19 महामारीच्या अभूतपूर्व परिस्थितीने अधिक बळकट केला आहे.", डॉ. मांडवीया यांनी सांगितले. केंद्रीय आरोग्यमंत्र्यांनी प्रादेशिक जाळे आणि "डिजिटल आरोग्यावर जागतिक उपक्रमाद्वारे वितरित उत्पादन तसेच संशोधन आणि विकासासह जागतिक वैद्यकीय प्रतिबंधात्मक मंचाचा प्रस्ताव दिला. ''सर्व देशांना सुरक्षित, उच्च-गुणवत्तेचे, किफायतशीर वैद्यकीय प्रतिबंधात्मक उपायांसाठी समान प्रवेश सुनिश्चित करणे हे जागतिक वैद्यकीय प्रतिबंधात्मक मंचाचे उद्दिष्ट आहे." असे त्यांनी सांगितले.
"डिजिटल आरोग्यावरील जागतिक उपक्रम जगासाठी आणि विशेषत: कमी आणि मध्यम-उत्पन्न देशांसाठी डिजिटल साधनांचे अनुकूलन आणि लोकशाहीकरण करण्यासाठी डिजिटल सार्वजनिक वस्तूंच्या प्रोत्साहनासाठी एकमत निर्माण करण्यात मदत करेल." असे डॉ. मांडवीया यांनी जागतिक डिजिटल दरी कमी करण्याची गरज अधोरेखित करताना सांगितले. "डिजिटल आरोग्यावरील जागतिक उपक्रमाचे उद्दिष्ट संस्थात्मक चौकट म्हणून कार्य करणे आणि अत्याधुनिक तंत्रज्ञानाच्या वापरासह लवचिक आणि वेगवान डिजिटल उपाय प्रदान करणे हे आहे" असा पुनरुच्चार त्यांनी केला.
डॉ. मांडविया यांचे संबोधन या दुव्यांवर पाहता येईल:
https://www.youtube.com/watch?v=gdjySw1_IAo
https://www.youtube.com/watch?v=52lYgc326eg
डॉ. मांडविया यांच्या भाषणाचे ट्विटर दुवे खाली दिले आहेत:
https://twitter.com/mansukhmandviya/status/1660995459945750529
https://twitter.com/mansukhmandviya/status/1661027076533813249
https://twitter.com/mansukhmandviya/status/1661034966736830467N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94
श्रम आणि रोजगार मंत्रालय
बिहारचे राज्यपाल राजेंद्र विश्वनाथ आर्लेकर यांच्या हस्ते पाटणा इथे एल-20 बैठकीचे उद्घाटन
नवी दिल्ली, 22 जून 2023
बिहारचे राज्यपाल राजेंद्र विश्वनाथ आर्लेकर यांच्या हस्ते आज पाटणा इथे ज्ञान भवनात एल-20 म्हणजेच कामगारविषयक कार्यगटाच्या संकल्पना आधारित कार्यक्रमाचे उद्घाटन झाले.
यावेळी स्थानिक आणि परदेशी प्रतिनिधींचे स्वागत करतांना आर्लेकर यांनी सांगितले की बिहारच्या भूमीत आज सगळ्यांना बघून मला अभिमान वाटतो आहे. जगातील एकूण लोकसंख्येपैकी 75 टक्के लोकसंख्येचे प्रतिनिधित्व करणाऱ्या 28 देशांचे प्रतिनिधी आज या कार्यक्रमात उपस्थित आहेत, असे ते म्हणाले. बिहारला हजारो वर्षांचा अत्यंत गौरवास्पद इतिहासाचा वारसा आहे. ही ज्ञानाची भूमी आहे, हजारो वर्षांपूर्वी, जगाच्या कानाकोपऱ्यातून लोक इथेच असलेल्या नालंदा विद्यापीठात ज्ञानार्जनासाठी येत असत. वैशाली लोकशाहीचे जन्मस्थान आहे. आज आपल्याला मानवी मूल्यांना महत्त्व देण्याची गरज आहे. जर आपण मानवी मूल्यांची जोपासना केली, तर केवळ श्रमिकांचे जग नाही, तर संपूर्ण सामाजिक, आर्थिक आणि राजकीय जीवनही मजबूत होईल, असे ते पुढे म्हणाले.
एल-20 बैठकीचे अध्यक्ष, हिरण्मय पंड्या यांनीही प्रतिनिधींचे स्वागत करताना सांगितले की, केवळ बिहारसाठीच नाही तर उर्वरित देशासाठी आणि कामगार विभागाच्या प्रतिनिधींसाठी ही अभिमानास्पद घटना आहे. ते म्हणाले की एल 20 केवळ जी-20 राष्ट्रांचे नव्हे तर ज्या राष्ट्रांचे प्रतिनिधी उपस्थित नाहीत त्यांचेही प्रतिनिधित्व करेल.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 56
आरोग्य आणि कुटुंब कल्याण मंत्रालय
प्रतीदशलक्ष लोकसंख्येमागे1000 नमुना चाचण्यांची जागतिक आरोग्य संघटनेची शिफारस
जागतिक आरोग्य संघटनेने प्रती दशलक्ष लोकसंख्येमागे प्रतिदिन 1000 नमुना चाचणी किंवा 140 चाचण्यांची शिफारस केली आहे. 19 सप्टेंबर 2020 रोजी भारतात प्रतिदिन प्रतिदशलक्ष लोकसंख्येमागे 875 या दराने कोविड-19 चाचण्या करण्यात आल्या. जागतिक आरोग्य संघटनेच्या शिफारसीपेक्षा हे प्रमाण सहापटीने अधिक आहे. तामिळनाडूमध्ये हे प्रमाण प्रतिदिन प्रतिदशलक्ष लोकसंख्येमागे 1145 चाचण्या एवढे आहे.
भारतीय वैद्यकीय संशोधन परिषदेने  4 सप्टेंबर 2020 रोजी जारी केलेल्या नियमावलीत मागणी करताक्षणी  चाचणीची परवानगी दिली आहे. कोविड-19 चाचणी सर्वांना सहजरित्या उपलब्ध करुन देण्याच्या उद्देशाने हा निर्णय घेतला आहे.
वैद्यकीय क्षेत्रातील मनुष्यबळ निर्माण करणे आणि बिगर वैद्यकीय कर्मचारी आणि फिल्ड वर्कर्स जे देखरेख, पूरक सेवांमध्ये कार्यरत आहेत, त्यांच्यासाठी डिओपीटीच्या आयगोट-दीक्षा या ऑनलाईन प्लॅटफॉर्मवर  उपलब्ध करुन देण्यात आली आहे. हे मोड्यूल्स स्थानिक भाषांमध्ये भाषांतरीत करण्यात आले आहेत. या अंतर्गत विविध अभ्यासक्रमांसाठी 29.24 लाख नोंदणी झाली आहे. यात 5,699 डॉक्टर्स, 5,699 आयुष प्रोफेशनल्स, 4,102 नर्स, 963 संलग्न आरोग्य कर्मचारी, 5,881 आघाडीवरील कर्मचारी, 2,70,835 स्वयंसेवक आणि 25,77,522 सहभागितांचा समावेश आहे. आयगोट-दीक्षा प्लॅटफॉर्मवर सुमारे 18.96 लाख अभ्यासक्रम पूर्ण झाले आहेत. आरोग्य आणि कुटुंब कल्याण मंत्रालयाच्या संकेतस्थळावर वैद्यकीय आणि बिगर वैद्यकीय कर्मचाऱ्यांसाठी प्रशिक्षण संसाधने उपलब्ध करुन देण्यात आली आहेत.
केंद्रीय आरोग्य आणि कुटुंबकल्याण राज्यमंत्री अश्विनी कुमार चौबे यांनी आज लोकसभेत लेखी उत्तरात ही माहिती दिली.